Točka

PRIJEDLOG

Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 35. sjednici održanoj dana \_\_\_ ožujka 2025. godine donijelo je

**ODLUKU**

**o pečatima mjesnih odbora**

Članak 1.

 Ovom Odlukom utvrđuju se oblik i sadržaj pečata mjesnih odbora na području Općine Križ (u daljnjem tekstu: pečat), njegova izrada, upotreba, čuvanje, evidencija te postupanje s izgubljenim i dotrajalim pečatom.

Članak 2.

Svaki mjesni odbor ima po jedan pečat.

 Pečat je okruglog oblika, promjera 30 mm, izrađen je od gume ili drugog odgovarajućeg materijala.

Članak 3.

 Sadržaj pečata glasi: ZAGREBAČKA ŽUPANIJA, OPĆINA KRIŽ, MJESNI ODBOR /naziv svakog pojedinog mjesnog odbora/, brojčanu oznaku rednog broja pečata.

 Sadržaj pečata ispisuje se kako slijedi:

- u vanjskom koncentričnom krugu pečata ispisuje se naziv županije i općine velikim tiskanim slovima;

- u unutarnjem koncentričnom krugu ispisuje se naziv mjesnog odbora velikim tiskanim slovima, zajedno s pripadajućim riječima „MJESNI ODBOR“ i u nastavku naziv mjesnog odbora;

- u sredini pečata ispisuje se redni broj pečata.

 Tablični prikaz sadržaja pečata svakog pojedinog mjesnog odbora, prileži ovoj Odluci i čini njezin sastavni dio.

Članak 4.

Evidenciju pečata svih mjesnih odbora vodi Jedinstveni upravni odjel Općine Križ, koji provodi postupke nabave izrade svih pečata.

Članak 5.

Pečat se predaje na konstituirajućoj sjednici vijeća mjesnog odbora predsjedniku vijeća mjesnog odbora i isti ga je po završetku mandata dužan predati Jedinstvenom upravnom odjelu Općine Križ na čuvanje.

Pečat se čuva u sjedištu mjesnog odbora, a upotrebljava se samo za ovjeru akata tijela mjesnog odbora i druge pripadajuće dokumentacije mjesnog odbora.

Predsjednik vijeća mjesnog odbora odgovorna je osoba za upotrebu i čuvanje pečata.

Članak 6.

Eventualni gubitak, uništenje, dotrajalost ili drugi razlog zbog kojega je potrebno zamijeniti postojeći pečat, predsjednik vijeća mjesnog odbora dužan je bez odlaganja prijaviti Jedinstvenom upravnom odjelu Općine Križ, koji će utvrđenu okolnost vezanu uz pečat mjesnog odbora objaviti na internetskoj stranici Općine Križ, proglasiti takav pečat nevažećim te provesti postupak nabave novoga pečata s daljnjim rednim brojem u odnosu na prethodni.

Ukoliko se nakon izrade novog pečata, naknadno pronađe izgubljeni pečat s prethodnim rednim brojem, Jedinstvenom upravnom odjelu Općine Križ mora se vratiti na čuvanje, naknadno izrađeni pečat s većim rednim brojem.

Članak 7.

Utvrđuje se da su svi pečati izrađeni do stupanja na snagu ove Odluke nevažeći i stavljaju se izvan uporabe te su svi posjednici istih dužni dostaviti ih Jedinstvenom upravnom odjelu Općine Križ.

Članak 8.

Po stupanju na snagu ove Odluke Jedinstveni upravni odjel Općine Križ provesti će postupak nabave izrade pečata za sve mjesne odbore na području Općine Križ, počev od rednog broja 1. na pečatu svakog pojedinog mjesnog odbora.

Članak 9.

Ova Odluka stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA:

URBROJ: 238-16-01-25-

Križ, . ožujka 2025.

 PREDSJEDNIK
OPĆINSKOG VIJEĆA OPĆINE KRIŽ:

 Zlatko Hrastić

Sadržaj pečata svakog pojedinog mjesnog odbora, sukladno članku 3. Odluke o pečatima mjesnih odbora:

|  |  |  |
| --- | --- | --- |
| NAZIV MJESNOG ODBORA | SADRŽAJ PEČATA MJESNOG ODBORA | REDNI BROJ PEČATA, kod prve izrade pečata |
| BUNJANI  | ZAGREBAČKA ŽUPANIJA, OPĆINA KRIŽ, MJESNI ODBOR BUNJANI  | 1. |
| DONJI PRNJAROVEC  | ZAGREBAČKA ŽUPANIJA, OPĆINA KRIŽ, MJESNI ODBOR DONJI PRNJAROVEC | 1. |
| GORNJI PRNJAROVEC  | ZAGREBAČKA ŽUPANIJA, OPĆINA KRIŽ, MJESNI ODBOR GORNJI PRNJAROVEC | 1. |
| JOHOVEC | ZAGREBAČKA ŽUPANIJA, OPĆINA KRIŽ,MJESNI ODBOR JOHOVEC  | 1. |
| KONŠĆANI | ZAGREBAČKA ŽUPANIJA, OPĆINA KRIŽ, MJESNI ODBOR KONŠĆANI  | 1. |
| KRIŽ  | ZAGREBAČKA ŽUPANIJA, OPĆINA KRIŽ, MJESNI ODBOR KRIŽ  | 1. |
| MALA HRASTILNICA | ZAGREBAČKA ŽUPANIJA, OPĆINA KRIŽ, MJESNI ODBOR MALA HRASTILNICA  | 1. |
| NOVOSELEC | ZAGREBAČKA ŽUPANIJA, OPĆINA KRIŽ, MJESNI ODBOR NOVOSELEC  | 1. |
| OBEDIŠĆE | ZAGREBAČKA ŽUPANIJA, OPĆINA KRIŽ, MJESNI ODBOR OBEDIŠĆE  | 1. |
| OKEŠINEC | ZAGREBAČKA ŽUPANIJA, OPĆINA KRIŽ,MJESNI ODBOR OKEŠINEC  | 1. |
| RAZLJEV | ZAGREBAČKA ŽUPANIJA, OPĆINA KRIŽ,MJESNI ODBOR RAZLJEV | 1. |
| REČICA KRIŠKA | ZAGREBAČKA ŽUPANIJA, OPĆINA KRIŽ, MJESNI ODBOR REČICA KRIŠKA  | 1. |
| ŠIRINEC | ZAGREBAČKA ŽUPANIJA, OPĆINA KRIŽ, MJESNI ODBOR ŠIRINEC  | 1. |
| ŠUŠNJARI | ZAGREBAČKA ŽUPANIJA, OPĆINA KRIŽ, MJESNI ODBOR ŠUŠNJARI | 1. |
| VELIKA HRASTILNICA | ZAGREBAČKA ŽUPANIJA, OPĆINA KRIŽ, MJESNI ODBOR VELIKA HRASTILNICA  | 1. |
|  VEZIŠĆE | ZAGREBAČKA ŽUPANIJA, OPĆINA KRIŽ, MJESNI ODBOR VEZIŠĆE   | 1. |